Manierismo

Manierismo es un termino que durante longe tempore ha essite le principal denomination de un stilo de arte italian o de inspiration italian del seculo XVI inter circa 1525 e circa 1580. Le stilo que sequeva le Alte Renascentia se appella le Renascentia Posterior o Manierismo. In le pictura le emulation de Michelangelo e de Rafael Santi es considerate como essential; in le poesia, Petrarca e Dante vale como le grande exemplos. In ultra, le manierismo ha recipite in le linguage commun le significato plus ample de artificialitate o de affectation, applicabile a innumerabile subjectos.

Categoria:Pictura